AJAKOHAST OTSE TAEVAST
Tere, tere!
Tänase saate pealkiri on: "Tule ja vaata!"
Loodetavasti tunned rõõmu sellest saatest.
Meile vähemalt küll meeldib käia erinevatel teenistustel
ja olla koos Jumalaga.
Just nii. Sest Jumala rahvas on seda alati teinud.
Seda nii Vanas kui Uues Testamendis.
Jumala rahvas käib ühistel koosolekutel
ja jumalateenistustel,
kus ülistatakse, palvetatakse ja kuulatakse Jumala Sõna.
Kuid kus kantakse ka oma koormad Jumala ette.
Ühtlasi aga tuuakse seal ka oma ohvriand ehk annetus Jumalale,
mis kuulub samuti jumalateenistuste juurde.
Ühtlasi on see kõik üks tohutu väe allikas.
Minu meelest on eriti oluline just see koos olemine.
Et Jumala rahvas on koos
ja saab omavahel suhelda ning olla lihtsalt koos.
Me oleme pikki aastaid olnud pastorid ja näinud,
et inimesed, kes käivad regulaarselt jumalateenistustel
või ka koguduse teistel teenistustel ja üritustel,
siis neil inimestel läheb üldiselt hästi.
Just.
Jumal ei taha küll meile mingit iket kaela panna,
kui soovib, et käiksime jumalateenistustel ja koosolekutel,
vaid Ta tahab hoopis aidata meid nende läbi.
Kohe tõeliselt aidata.
Vahel on nii, et me käime kuus mitmetel erinevatel teenistustel.
Osad käivad vaid pühapäeviti, teised nii nädala sees kui pühapäeviti
ja kolmandad, kuidas kunagi.
Lisaks sellele veel kodugrupid ja muud väiksemad kogunemised.
Mispeale võib tekkida küsimus:
"Jääb neile tõesti kogu seal kuuldu meelde?"
Tõde on see, et kõige otsesemas mõttes mitte.
Kuid see on nagu söömisegagi,
et me ei mäleta alati, kui mitu lihapalli me sõime
või kui palju piima jõime,
kuid ometi tegi see meile midagi head.
Sama on ka Jumala Sõnaga ja sellest toitumisega -
see tekitab meis hea enesetunde
ja see ehitab meid üles ning annab meile jõudu.
Nii et jaksaksime ikka edasi minna.
Ja et me elul oleks maitset.
Nii et, sa vihjad siis, et peaksime nüüd teenistusele minema?
Just.
Meil oli väga tore suvefestival
ja me jätkame nende koosolekute pidamist.
Oleme käinud mitmetel kristlikel festivalidel
ja jätkame selle tegemist.
Oleme kogunud neilt palju erinevat ja head materjali,
mida tahame teiegagi jagada.
Mitte vaid selleks, et näidata, mida oleme ise nautinud,
aga ka selleks, et anda seda edasi,
et sinagi saaksid ammutada seda head rooga Issanda laualt.
Nii et, tere tulemast telki koos meiega!
Kristlane olen ja tahangi olla kuniks taeva all liiguvad päike ja kuu
Kristlane olen - see au on mulle, isegi, et kogu maailm vihane on
Kristlane olen ja selleks ka jään, Issandat Jeesust armastan ma
Kogu südame Talle ma annan, sest surmast on päästnud mind Ta
Kristlane olen ja tahangi olla kuniks taeva all liiguvad päike ja kuu
Kristlane olen - see au on mulle, isegi, et kogu maailm vihane on
Kristlane olen ja selleks ka jään, Issandat Jeesust armastan ma
Kogu südame Talle ma annan, sest surmast on päästnud mind Ta
Kristlane olen, mis sest, et vahel kitsaid aegu
Võin siiski tõsta oma hinge ja leida hingamist
Kristlane olen, kuniks tuled, et võtta mu hing
Olen õnnelik, kui Jeesus tuleb ja viib mu hinge endaga
Halleluuja!
Halleluuja! Tänu Jeesus!
Te võite istuda, kui jaksate istuda.
Imeline!
"Mis õpetus teil on? Mis usulahk te olete?"
"Milline on teie kiriku õpetus?"
Tead mis?
Me pole mingid usulahulised ega muud lahulised,
vaid me oleme kristlased.
Me oleme kristlased ja tahame seda olla,
jätkates ning kasvades Kristuses ning Tema võimsas väes.
Halleluuja!
Me liigume edasi ja ülespoole
ja isegi, kui kogu maailm pöörduks me vastu,
võime me öelda: "Ma olen teinud oma valiku
ja selleks on Jeesus, Jeesus ning veelkord Jeesus."
Esimene ja viimane ning kõik, mis sinna vahele jääb.
Jeesus, Jeesus.
Ei midagi muud, kui ainult Jeesus.
Halleluuja!
Mõistad kindlasti, millest ma räägin.
Kui sul on Piibel kaasas, siis ava see 1. Korintlastele 12 juurest
1. Korintlastele 12.
Siin on mõned asjad, mida tahaksin esile tuua.
Usun, et on teatud riskid
kaotada teatud elemente, mis kuuluvad ristiusu juurde
ja mis seetõttu kahandavad selle väge
ja selle kompaktset sisu, mida ristiusk endas kätkeb
ja mis peabki seal olema.
Üks asi, mida olen aastate jooksul tõsiselt rünnanud, on see,
et paljud kristlased on ära väsinud,
mõeldes, et kogu see usuasi on nii raske ja paljunõudev
ja mitte just kõige toredam.
Me kuulsime hiljaaegu,
et küsimus pole selles, kas ristiusk on tore või mitte,
vaid selles, kas oleme ehedad oma Jeesuse järgimises.
On imeline järgida Jeesust ja seda sõltumata oma tunnetest.
Tunded ei ütle mitte alati: "Küll on tore!",
vaid need küsivad pigem: "Kas kergemat teed ei leidu?"
Kuid isegi, kui tunded nii ütlevad, ütleb miski me sees:
"Ei ole muid teid, kui vaid see, mis viib meid edasi
ja mis viib meid lõpuks taevasse, et olla seal igavesti koos Jeesusega."
Pidagem siis meeles, armsad kristlased,
et me oleme teel taevasse.
Me oleme teel taevasse. Halleluuja!
Me oleme teel taevasse, kus saame veetma oma igaviku.
Halleluuja!
Aamen.
Kui võtad ette mõne vana lauluraamatu,
mis pärineb möödunud ärkamisaegadest,
siis sa näed, et seal on palju laule, mis räägivad taevast.
Sellest, kui imeline seal saab olema
ja kuidas me veedame seal oma igaviku
olles koos Jeesusega ja koos oma sõpradega.
Seda seetõttu, et oleme taevas.
Nii et, me oleme teel taevasse.
See teadmine võib aidata meid rasketel hetkedel ja kitsaskohtades,
kus võime öelda: "See on vaid ajutine ja me oleme peagi kohal."
Halleluuja!
Sina, kes sa veel noor oled,
võid mõelda: "Ega see nüüd nii pea ka ole!"
Kuid oota vaid mõni aasta, kuniks oled 60-aastane nagu mina.
See on lohutusesõna sulle praegu.
Kuid tead, mis?
Saades 60-aastaseks mõtled: "Kuhu need aastad küll läinud on?"
Jah, ma usun, et mul on ehk veel 30-40 aastat ees.
Või ma vähemalt loodan, et on.
Kuid mõistad sa, et aeg läheb ruttu.
Kohe üliruttu.
Seda eriti veel siis,
kui täidame oma elu millegi eheda ja heaga.
Siis läheb kohe ülikiiresti kõik.
Nii et, me oleme teel taevasse ja me jõuame pärale.
Otsustame kohe siin ja praegu, et me kõik läheme taevasse!
Halleluuja!
"Aga kuidas selles ikka nii kindel saab olla?"
Aga seetõttu, et Piibel ütleb ja näitab meile,
et see sünnib, kui hoiame Jeesusest kinni.
Jeesus on taevas ja kui me hoiame Temast kinni
ja järgime Teda,
siis polegi võimalik eksida, vaid me püsime nö ree peal
ja õigel teel.
Ja isegi, et me aegajalt eksime ja teeme vigu,
siis Ta aitab meid siiski,
viies meid võidukalt ja täie kindlusega edasi
sellel taevateel.
Aamen?
Kuid seni, kuni oleme siin maa peal, pole me vaid kui mingid läbisõitjad,
vaid meil on üks tähtis ülesanne täita.
Olen vahel küsinud,
miks Jeesus hoiab meid siin maailmas?
Sest see pole nii, et kui saame usklikuks,
siis Ta viib meid kohe taevakoju.
Keegi mõtles kord, et on inimesi, kellel on tõsiseid raskusi,
mistõttu nad võiks ukslikuks saades kohe ära surra,
et saada lahti oma vaevast.
Kuid see pole nii.
Jeesus hoiab meid siin maa peal.
Tead mis?
Sina, kes sa mõtled, mis on küll Jumala tahe?
Jumala tahe sinu või minu elu suhtes.
Jumala tahe su elu suhtes on, et oleksid siin maailmas.
Vähemalt praeguseks ajaks.
Sest kui see poleks nii, oleksid juba taevas.
Aga sa pole,
isegi, et oled vaimses mõttes siirdunud taevastesse paikadesse.
Füüsilises mõttes - oma ihu, hinge ja vaimu poolest
oled sa aga siin maa peal.
Nii lihtsalt on - sa oled siin. Aamen.
Sa oled siin maailmas ja Jumal tahabki, et sa siin oleksid.
Sest kui Ta ei tahaks seda, oleks Ta su juba ära võtnud.
Kuid mingil põhjusel on Ta su siiski siia jätnud.
Aamen?
Oled sa lugenud Jeesuse ülempreestri palvet
Johannese 17. peatükist?
See on palve, kus Jeesus palus, "et nad kõik oleksid üks".
"Mu palve on, et nad kõik oleksid üks."
See on ka põhjus,
miks saame nautida koos seda aega siin.
Tegu on Soome usufestivaliga.
Mitte mõne kiriku või koguduse usufestivaliga,
vaid see on usklike ja Jumala festival.
Õigemini öeldes - Jumala ja usklike festival.
Aamen.
Nii ei küsi me su käest, kust kirikust sa tuled?
Me võime küll küsida, kust maakonnast sa tuled,
kuid me jaoks pole vahet, oled sa katoliiklane, luterlane,
nelipühilane, baptist, vabakiriklane või metodist.
Muide, see ei teeks üldse paha, kui oleksime pisut rohkem metodistid,
sest me oleme vahel liiga karismaatilised,
järgides väga palju oma tundeid.
Metodismis aga on ka oma kindlad korrad.
Teadsid sa muide, et John Wesley'l oli hobune.
See on muide põhjus, miks ka mul on hobune.
Kuid John Wesley kasutas hobust enda heaks ära
muul moel kui mina seda teen.
Meil on ka hobune ja sa võid netist leida pilte ta kohta,
kuid John Wesley ratsutas hobusega ühelt teenistuselt teisele.
Ma käisin mingi aeg tagasi
Pori metodisti kirikus teenistust pidamas,
kus sain teada,
et John Wesley kirjutas umbes 2000 raamatut.
Ma olen täna 60-aastane ja pole veel ühtki raamatut kirjutanud,
kuid küll need veel tulevad.
Nüüd on see välja öeldud.
Kuid John Wesley kirjutas 2000 raamatut,
millest enamus sai kirjutatud sadulas, kui ta ühest kohast teise ratsutas,
et aega targasti ära kasutada.
Ta istus sadulas ja kirjutas.
Ta oli ehitanud endale mingi väikese plaadi sinna sadulasse,
kus peal ta sai siis kirjutada.
Kas pole vinge?
Seetõttu, kui vajad rohkem korda oma ellu,
ole rohkem nagu metodist.
Jeesus aga siis palvetas, et me kõik oleksime üks.
Samas aga palus Ta Jumala poole sedagi,
et Jumal ei võtaks meid ära sellest maailmast.
Me tahaks selle peale otsekui öelda:
"Jeesus, mõtle nüüd ikka veidi, mida Sa palud!
Kas Sa ei võiks nüüd ikka korralikult paluda,
sest meie õpetuse juurde käib soov siit maa pealt kiiresti ära saada.
Nii kiiresti, kui võimalik!
Me oleme nüüd usklikuks saanud, mistõttu Issand tule! Tule, tule, tule!
Vii meid siit ära, sest me ei taha olla siin!"
Jeesus aga palus: "Isa, ma palun, et Sa ei võtaks neid maailmast ära,
vaid et Sa hoiaksid neid kurja eest."
Et Jumal hoiaks meid kurja eest.
"Kuid lase neil olla siin Soomes."
"Lase neil olla Soomes."
Teie, kes te olete siit pärit.
Siin on samas rahvast erikandist Soomest - Oulust, Kalajoelt.
Tänu Jumalale teie kõigi eest!
Siin on inimesi ka Savost ja igalt poolt mujalt.
Jumala tahe on, et oleksid seal, kus sa oled.
Jumal tahab, et oleksid seal ja elaksid seal.
Sest miks muidu öeldakse Psalmides 91,
et Ta täidab meid pika eaga?
Jah, me teame, et on ka inimesi,
kes on surnud nii noorena, kui ka keskealisena.
Kuid ometi ütleb Jumala Sõna, et Ta täidab meid pika eaga,
mis tähendab, et Jumala tahe on, et me elaksime ja elaksime kaua.
Mu meelest oleks tore elada kaua.
Mu vanemad ja eriti mu ema ütles:
"Ma ei taha istuda lihtsalt ratastoolis omamata võimalust midagi teha
ja olles mõistuselt pisut ära."
Nii oli ta kogu eluga kaasas oma viimse hingetõmbeni,
olles elu lõpuni väga terane ja selge mõistuse juures.
Nii et, ta elas.
Mu ema suri 1996. aasta juunis.
Meil oli tol ajal Elu Sõnas kombeks
maksta oma kümniseid iga kuu esimesel pühapäeval.
Täna makstakse neid just siis, kui ise soovitakse.
Kuid tookord, kui ema oli juba haiglas,
tuli isa juuni esimesel pühapäeval jumalateenistusele
ja järgmisel pühapäeval mu ema suri.
Kuid kui isa läks peale teenistust mu ema haiglasse vaatama,
küsis ema: "Ega sa ei unustanud kümnist maksta?"
Ta kandis hoolt selle eest, et kõik ikka toimiks.
Me võime olla elavad oma vaimus, isegi, kui me keha hakkab nõrgenema
Nii võime olla veel pikka aega elavad.
Oleks imeline olla kaasas ja vaadata ning näha kõike.
Samas aga ka avaldada mõju nii kaua, kui vähegi võimalik.
Ja kui Jeesus peaks tulema enne, kui me sureme, siis tulgu aga!
Tema tulekus poleks midagi halba - see on hea, kui Ta tuleb.
Kuid me oleme siin, sest Jumal tahab, et oleksid siin
ja kogeksid, et oled kristlane ning tahadki seda olla.
1. Korintlastele 12:1 öeldakse nii:
"Vaimuandide suhtes, vennad, ei taha ma jätta teid teadmatusse."
"Vaimuandide suhtes, vennad, ei taha ma jätta teid teadmatusse.
Te teate, et kui te olite paganad,
siis te läksite tummade ebajumalate juurde,
just nagu oleks teid tagant sunnitud.
Seepärast ma teatan teile,
et ükski, kes Jumala Vaimus räägib, ei ütle: Neetud olgu Jeesus!”
ning ükski ei suuda öelda: Jeesus on Issand!”
muidu kui Pühas Vaimus."
Me peatume siin hetkeks.
Paulus ütleb siin: "Vaimuandide suhtes, vennad..."
See puudutab muide õdesid ka.
"Vaimuandide suhtes, vennad, ei taha ma jätta teid teadmatusse."
Me usume, et Paulus kirjutas sellegi koha
Püha Vaimu juhtimisel.
Piibel on kirjutatud Püha Vaimu inspiratsiooni ajel.
Jumala Vaim on andnud kirjutajatele, mida nad on pidanud kirjutama,
mistõttu see polegi Pauluse kiri, vaid Jumala kiri Pauluse kaudu.
Aamen.
Nii ütles ka Jumala Vaim:
"Mis puudutab vaimuande, vennad või ka õed ja sõbrad,
siis ma ei taha jätta teid selles osas teadmatusse."
Miks me sellest räägime?
Aga seetõttu, et ma usun,
et on olemas teatud elemendid, mis kuuluvad kristliku elu juurde.
Seetõttu peame sillutama iseenestele teed,
et saaksime haarata kinni neist ehedatest elementidest,
mis muudavad me kristliku elu ehedaks ja õigeks.
Siis ei ütle me ka enam: "Kogu elu on vaid üks pikk ootamine
ja ma ei tea, kuidas ma küll jaksaks,
kui peaksin veel mitukümmend aastat elama?
Kuidas ma küll jaksaksin?
Eeldavasti kukun küll vankrilt maha."
Ei! Peaksime hoopis ütlema: "Issand, tahan õppida tundma Sind
ja Sinu loomust ning evangeeliumi.
Tahan olla kristlane.
Tahan teada, kuidas asjad on ja toimivad?"
Olen märganud, et viimaste aastate ja aastakümnete jooksul
pole see enam nii tavaline,
et jumalateenistustel...
Jah, see sõltub ka nende suurusest,
kuid näiteks nagu siinsetel teenistustel see pole enam nii tavaline,
et mõni usaldusväärne ja meile teada inimene -
inimene, kelle osas me teame, et ta elab Jumala Vaimus -
et ta tõuseks üles,
tõstaks võib-olla oma käe ja ütleks: "Nõnda ütleb Püha Vaim!
Nõnda ütleb Issand!"
Ja kui ta seda ütleks,
siis kogu kogudus või rahvahulk istuks kui kukupaid oma pingis
ja oleks valmis vastu võtma, mida Jumala Vaim ütleb.
Sest me teaks, et see on Jumala Vaim, kes kõneleb.
Vahel on kahjuks nii, et keegi tõuseb püsti
ja ütleb: "Nõnda ütleb Issand!",
kuigi tal oleks õigem öelda: "Nõnda ütlen mina."
Kui aga keegi ütleb: "Nõnda ütlen mina",
ei tohiks me anda au sellele,
vaid me võime teha nii nagu siinsel esimesel õhtul tegime,
et me jätkame lihtsalt teenistusega.
Sest see ei pruugi olla alati see, mida Jumala Vaim ütleb.
Samas aga me teame, et on olemas ka nö ehedat kraami.
Vahel me juurde tuleb inimesi, kes ütlevad:
"Ma olen näinud kristlasi,
kes on olnud nii keerulised ja ebaviisakad kujud
ja elanud nii hullu elu, samas ise väites, et on kristlane."
Tead mis?
Kui sa ostad viinamarju.
Viinamarju noh.
Kui me ostame poest viinamarju - näiteks kilo jagu,
siis meil on vahel kalduvus panna need kohe nahka.
Ma ei tea, kas asi on vaid minus,
aga ma olen ostnud vahel ja söönud viinamarju,
kus kobara sees on ka mõni mädand' viinamari.
Vahel isegi mitu.
Kuid ma pole kunagi läinud tagasi poodi
ega visanud seda kobarat letile, kisades:
"Et te ka muud ei müü, kui vaid täiega roiskunud kaupa!
Kuidas te üldse julgete midagi sellist müüa?
See ei kõlba ju mitte kuhugile!"
Ei.
Ma sõin 98% neist viinamarjadest, mis kõik olid head.
Isegi, et mõned üksikud polnud seda.
Kuid see ei tähenda seda,
et ma enam elu ilmaski ei söö enam ühtki viinamarja.
Jah, me võime aegajalt leida kedagi siit või sealt,
kes kas oli kord või kes on kristlane
ja kellel on tõsiseid probleeme mitmes eluvaldkonnas.
Ja võimalik, et ta elu ei tunnista Jeesuse ülestõusmise väest.
Kuid see, et leidub mõni üksik selline inimene,
ei tähenda veel seda, et ehedat kristlust pole olemas.
On ikka küll! Halleluuja!
Nii usun ka, et siin telgis istub 98%, kui mitte 100% inimestest,
kes on ehedad ja usaldusväärsed
ning kellede elude kaudu Jeesus saab avaldada imelist mõju.
Olen varasematel aegadel kuulnud jumalateenistustel prohveteid,
kes pole olnud ehedad.
Mäletan üht korda,
kui istusin Stanley Sjöbergi koguduses Stockholmis.
Stanley Sjöberg on tänaseks juba vanem mees,
kuid samas endiselt väga tugev nelipühi jutlustaja.
Tema koguduses oli üks mees,
kes tõusis püsti ja hakkas prohveteerima.
See oli ühtpidi hea ja teistpidi võib-olla mitte.
Stanley Sjöberg tõusis peale seda sõnumit üles
ja ütles: "Me kuulsime kõik seda prohvetlikku sõnumit,
millest osa oli hea ja osa ehk mitte eriti."
On hea kuulutada,
et kristlane olen ja tahangi olla.
Just nimelt, et tahan olla.
Kas pole?
Just. Sest kristlaseks olemine on midagi,
mida me tahame olla.
Sest Jeesuse armastus ja kutse panevad meid sulama
ja me tahame rõõmuga Teda järgida.
See on me endi otsus.
See otsus tuleb tõesti me endi seest, nii nagu see on sinugi sees.
Usume, et Jumal kõnetab sind.
Me jätkame selle õpetusega järgmine kord,
nii et saad siis rohkemast veel osa,
kuid Jumal on juba hakanud kõnetama sind
ja tahab, et tuleksid kaasa sellega.
Ka sina, kes juba oled kristlane.
Võib-olla oled kuidagi maha surutud
ja lähed kaasa nende valedega, et oled kui see mädand' viinamari,
mis ei kõlba millekski.
Kuid Jumal tahab julgustada sind ja näidata sulle,
et Tema on teinud meist kellegi, kelles on hea sisu.
Seetõttu tahame veel lõpetuseks paluda koos sinuga.
Ka õnnistada sind ja paluda Jumala väel tulla su üle,
et võiksid kogeda ja näha, et Jumal on hea.
Me sulgeme oma silmad ja avame oma südamed.
Issand, Sina näed kõiki, kes on kuulnud ja järginud Sulle
ning avanud oma südame Sulle.
Õnnista neid Issand
ja lase neil kogeda, kui ligi Sa oled
igas paigas ja igas olukorras.
Õnnista ja puuduta neid!
Las Su tervis ja vägi läbistada neid
ja las inimesed kogeda,
kuidas Sinu ülestõusmise vägi muudab nende elusid.
Ja need, kes on mahasurutud ning kaotanud oma lootuse,
olles ehk hetkel masendunud -
Issand Jeesus, las Su Püha Vaim tulla
ja elustada ning väestada,
et nad võiks taas tõsta oma pilgu ja järgneda Sulle uue jõu ja innuga.
Aamen.
Ole õnnistatud!
Meil on veel saate lõpus väike info jagamise hetk,
nii et, jää veel meiega.
Muidu aga - järgmise korrani!
Kõike head! - Kohtumiseni!
Aitäh sulle, et toetad TV7 tööd, kes edastab ka meie saadet.
Jätka samas vaimus, helistades 900 1777 (hind 7 euri),
või tehes pangaülekande, leides me andmed www.tv7.ee
Nii võime jätkata üheskoos veel pikka aega.
Aitäh sulle ja ole õnnistatud!
Tõlge: Anne-Ly Raukas